stanford-oval/wikipedia huggingface dataset:
ראובן מס
הערות שוליים

↑  אורן מס, הוצאת ראובן מס - להחזיר לשיח היהודי את הקונקרטיות, באתר הארץ, 30 במאי 2007
↑   מיה אשרי, ניר חסון, בהמתנה לשובם של השכנים הערבים, באתר הארץ, 24 באוקטובר 2018
↑  נדב שרגאי, חנות קטנה ומטריפה, באתר ישראל היום, 29 בספטמבר 2019
↑  רחוב ראובן מס בירושלים, באתר עיריית ירושלים.
↑  ארכיון ראובן מס, בספרייה הלאומית
| --- | --- |
בקרת זהויות :  NLI: 987007310856205171  GND: 116839163  ISNI: 0000 0000 6967 4856  VIAF: 97550875   WorldCat (עם VIAF): 97550875
נועד להט

| --- | --- |

 לידה:  8 ביוני 1984 (בן 40) פתח תקווה, ישראל ישראל
 מידע כללי
 מדינה:  ישראל 
 גובה:  175 ס"מ
 ספורט
 ענף ספורט:  MMA
 משקל:  נוצה
 מאמן:  אורן בן ארצי   בוב קוק
 הישגים
 דרגה:  חגורה שחורה בג'ו ג'יטסו ברזילאי   חגורה שחורה בג'ודו
 
נועד להט המכונה גם ניאו (נולד ב-8 ביוני 1984) הוא לוחם MMA ישראלי. להט מתמחה בג'ודו וג'ו ג'יטסו ברזילאי, והוא הישראלי השני (לצד מוטי הורנשטיין) שהתחרה אי פעם במסגרת ה-UFC, ארגון הלחימה המשולבת הגדול בעולם, והראשון שניצח בו קרב.
להט נוהג לעלות לקרבות שלו עם סמל מגן דוד מצויר על מגן השיניים ועל מכנסיו.
נכון לדצמבר 2018, מאזן הקרבות שלו כלוחם MMA עומד על 13 ניצחונות ו-4 הפסדים.
ביוגרפיה

להט גדל באלפי מנשה, אמו בטי שירתה כתת-גונדר בשירות בתי הסוהר ושימשה קצינת המודיעין הראשית של הארגון. הוא החל את דרכו בעולם אמנויות הלחימה בגיל 5, כשהוריו רשמו אותו לחוג ג'ודו מקומי באלפי מנשה. בתור ג'ודוקא להט זכה במספר תארים מקומיים ושירת בגדוד 890 של חטיבת הצנחנים על אף שהייתה לו אופציה לשרת בתור ספורטאי מצטיין. לאחר סיום שירותו הקרבי חזר להתאמן בג'ודו, אך לבסוף קיבל החלטה להתמקצע בג'ו ג'יטסו ברזילאי ולשם כך טס לברזיל באוקטובר 2007. בברזיל קיבל את הכינוי "ניאו" על שם הדמות מסרטי המטריקס, לאחר שהמקומיים התקשו להגות את שמו הפרטי. להט התאמן בברזיל במשך שנתיים אצל מאמני ג'ו ג'יטסו מוערכים, ובשנת 2009 עבר לסן חוזה שבקליפורניה, והחל להתאמן במכון לאמנויות לחימה-American Kick Boxing Academy‏ (AKA)(אנ'), מכון בעל שם באימון לוחמי MMA וביניהם  קיין ולסקז. תוך כדי שהתאמן במכון וצבר ניסיון בלחימה משולבת, עבד לפרנסתו כמאמן ג'ו ג'יטסו וכשומר בבר. ב-10 בנובמבר 2010 זכה להט בתואר העולמי בג'ו ג'יטסו (במשקל עד 70 ק"ג) בתחרות שהתקיימה בלונג ביץ' שבקליפורניה.
ביוגרפיה > ב-UFC

לאחר שהרשים באימונים ובקרבות במסגרת התחרויות ב-AKA וצבר שבעה ניצחונות ללא הפסד, ב-27 בינואר 2014 להט קיבל הצעה לחוזה מהארגון הגדול בענף, ה-UFC. החוזה כלל השתתפות בארבעה קרבות לפחות במסגרת ה-UFC בקטגוריית משקל נוצה (עד 66 ק"ג), עם אפשרות להארכתו בהתאם להישגים. ב-23 במרץ 2014 עלה להט לקרב ה-UFC הראשון שלו בעיר נאטאל שבברזיל, נגד לוחם ברזילאי בשם גודפרודו פאפיי. לאחר 2:39 דקות בתוך הקרב ספג נוקאאוט ממכת ברך של יריבו והפסיד.
ב-26 ביולי 2014 עלה לקרב השני שלו ב-UFC בעיר מגוריו סן חוזה נגד יריב אמריקאי בשם סטיבן סיילר. בתום שלושת הסיבובים של הקרב נקבע שלהט הוא המנצח לאחר החלטת שופטים. בכך הוא הפך לישראלי הראשון שמנצח במסגרת קרבות ה-UFC. בסיום הקרב, להט התעטף בדגל ישראל, ובנאום הניצחון שלו לצד המנחה ג'ו רוגן אמר שהוא מתכוון לחזור לישראל כדי ליטול חלק במערך הלחימה במבצע צוק איתן כחייל מילואים.
ב-20 ביוני 2015 עלה להט לקרב השלישי שלו ב-UFC. הקרב התקיים באולם הO2 וורלד בברלין נגד ניקלאס בקסטרום השוודי. להט ניצח בהחלטת שופטים 28:28 28:29 28:29. ב-7 בפברואר 2016 הפסיד להט בנוקאאוט בקרב שנערך בלאס ווגאס לצ'יליאני דייגו ריבאס, וספג את הפסדו השני ב-UFC.
ביוגרפיה > בבלאטור

ביוני 2016, לאחר ארבעה קרבות ב-UFC, להט עבר לבלאטור (אנ'), הארגון השני בגודלו בעולם לאמנויות לחימה משולבות. הקרב הראשון בו השתתף במסגרת הארגון נערך ב-10 בנובמבר 2016, באירוע בלאטור 164, בהיכל מנורה מבטחים, תל אביב מול הלוחם סקוט קליב (אנ'). להט ניצח בסיבוב הראשון בחניקה אחורית. ב-31 במרץ 2017, השתתף להט באירוע באלטור 175 שנערך בשיקגו, ארצות הברית, נלחם מול לויד קרטר וניצח אותו בחניקה אחורית. ב-16 בנובמבר נלחם נגד ג'רמיה לביאנו באירוע באלטור 188 שהתקיים בהיכל מנורה מבטחים, תל אביב, וניצח אותו בהחלטת שופטים אחידה. ב-17 באוגוסט 2018, השתתף להט באירוע באלטור 204 שנערך בדרום דקוטה, נלחם מול דריאן קלדוול (אנ') והפסיד בנוקאאוט טכני.
הערות שוליים

↑  שרון דוידוביץ', נועד להט: "מרגש לצעוד בזירה כיהודי החזק", באתר ynet, 10 בפברואר 2016
↑  Noad Lahat - Official UFC® Fighter Profile - UFC.com
↑  אוריאל דסקל, נועד להיות שגריר, באתר כלכליסט, 27 ביולי 2014
↑  דותן מלאך, קרב חייו: המירוץ לצמרת של נועד להט, באתר nrg‏, 25 ביולי 2014
↑  נועד להט זכה באליפות העולם בג'יו ג'יטסו, באתר וואלה, 10 בנובמבר 2010
↑  סבסטיאן רודריגס, ‏יש היסטוריה: לוחם ישראלי ראשון ב-UFC, באתר ערוץ הספורט, 29 בינואר 2014
↑  בכורע: נועד להט הפסיד בקרב הראשון ב-UFC, באתר ערוץ הספורט, 23 במרץ 2014
↑  ניצחון היסטורי ללוחם הישראלי נועד להט: "כעת אלחם על ביתי", באתר ערוץ הספורט, 26 ביולי 2014
↑   עומר שוברט, נועד להט ניצח בקרב השני שלו ב-UFC, עכשיו הוא הולך למלחמה, באתר הארץ, 27 ביולי 2014
↑  קרבי זה הכי: ניצחון ענק לנועד להט ב-UFC ברלין, באתר ערוץ הספורט, 20 ביוני 2015
↑  MMA: נועד להט הפסיד בנוק אאוט ונזקק לטיפול, באתר ynet, 7 בפברואר 2016
↑  ,Ariel Helwani Noad Lahat signs with Bellator, MMAFighting.com - The Mixed Martial Arts News Website, Jun 9, 2016
↑  מור מרקוס‏, להט, אלוף עולם חדש ואווירה מחשמלת: ערב הקרבות של בלאטור ענה על כל הציפיות, באתר וואלה, 11 בנובמבר 2016
↑  עדי כפיר, ‏‏נועד להט: כל העולם רואה עכשיו את דגל ישראל, באתר ספורט1, 17 בנובמבר 2017
↑  Bellator 204 highlights, mmamania.com
נינג'ה ישראל 2022

| --- | --- |
 סוגה:  תוכנית מציאות 
 מנחים:  אסי עזר רותם סלע פרשנים: ניב רסקין ירדן ג'רבי
 זוכים:  יובל שמלא (הנינג'ה הישראלי הראשון וה-16 בעולם)
 פרסים:  SUV 250,000 ש"ח (אם הזוכה צולח את הר המידוריאמה)
 ארץ מקור:  ישראל ישראל
 שפות:  עברית
 מספר פרקים:  31
 הפקה
 מפיק:  שי בן סעדון גלעד מלכין
 חברת הפקה:  שידורי קשת
 הפצה:  קשת 12
 עורכים:  יוסי אליאס
 אתר צילומים:  נמל חיפה
 טכניקת צילום:  מערך מרובה מצלמות
 אורך פרק:  90-60 דקות
 שידור
 רשת שידור:  קשת 12
 תקופת שידור בישראל:  15 בדצמבר 2021 – 5 במרץ 2022
 
 → 20212023 ←
 
נינג'ה ישראל 2022 היא העונה הרביעית של תוכנית המציאות הישראלית "נינג'ה ישראל" שעלתה לשידור ב-15 בדצמבר 2021 בקשת 12, והסתיימה ב-5 במרץ 2022.
בעונה זו לראשונה מאז עונה 1, מתמודד אחד או יותר זכה לטפס את המידוריאמה. המנצח של עונה זו הוא יובל שמלא, שזכה בפעם השלישית והפעם הצליח לטפס על "הר המידוריאמה" ב-26 שניות, ובכך הוכתר לנינג'ה הישראלי הראשון וה-16 בעולם. במקום השני זכה יוגב מלכה, שטיפס על המידוריאמה ב-29 שניות. למקום השלישי הגיע ישי כלפון שהגיע גם כן להר המידוריאמה והגיע לפסגתו באיחור של 6 שניות. למקומות הרביעי וחמישי הגיעו גור ארד ויואב רוטשטיין שלא עברו את שלב 1 של הגמר.
רקע

ב-8 ביוני 2021, פורסם כי הג'ודוקא לשעבר והמדליסטית האולימפית ירדן ג'רבי, תיקח חלק בתוכנית החל מהעונה הרביעית כפרשנית לצד ניב רסקין. ג'רבי תפסה את מקומה של רותם ישראל שפרשה מתפקידה בתוכנית ומהערוץ קשת 12 לאחר שידור העונה השלישית, לטובת הגשת תוכנית הבוקר היומית בערוץ רשת 13, "העולם הבוקר".
סיכום עונה > שלב המוקדמות

שלב המוקדמות שודר בין התאריכים 15 בדצמבר 2021 - 1 בפברואר 2022. בשלב זה 166 המתמודדים חולקו ל-15 מקצים. בכל מקצה המתמודדים שהגיעו במסלול הכי רחוק בזמנים הקצרים ביותר עלו לחצי הגמר, והמתמודד שסיים מקום אחד מתחת לרשימת העולים לחצי הגמר קיבל הזדמנות להשתתף במקצה ההזדמנות האחרונה. בעונה זו, שלושת המכשולים הראשונים היו מוגבלים בזמן.
סיכום עונה > שלב המוקדמות > תוצאות > האשיגו

כל מתמודד שעבר את המגה קיר זכה לנסות למקם את עצמו כמה שיותר גבוה בסולם ההאשיגו. המתמודד שבתום שלב המוקדמות מיקם את עצמו הכי גבוה בסולם, זכה ב-100,000 שקלים. בטבלה זו מוצגים המתמודדים שניסו את ההאשיגו.
אלוף ההאשיגו שזכה ב-100,000 שקלים
| מקום | שם המתמודד | מספר שלבים | זמן |
| --- | --- | --- | --- |
| 1 | אשד עצמון | 35 (סיים את כל השלבים) | 0:42 |
| 2 | יובל שמלא | 35 (סיים את כל השלבים) | 1:12 |
| 3 | רוני קפלנסקי | 28 | 0:37 |
| 4 | שלמה ויצמן | 26 | 1:21 |
| 5 | אברהם פופקו | 25 | 0:45 |
| 6 | אדם מלכי | 24 | 0:33 |
| 7 | דימה דומקוב | 20 | 0:46 |
| 8 | יוסי בן יוסף | 19 | 0:24 |
| 9 | עמיר כספי | 8 | 0:11 |
| 10 | ישי כלפון | 1 | 0:03 |
סיכום עונה > חצי הגמר

שלב חצי הגמר שודר בין התאריכים 5 בפברואר - 28 בפברואר 2022. בשלב זה 63 המתמודדים חולקו ל-5 מקצים, בכל מקצה המתמודדים שהגיעו במסלול הכי רחוק בזמנים הקצרים ביותר עלו לחצי הגמר, והמתמודד שסיים מקום אחד מתחת לרשימת העולים לגמר קיבל הזדמנות להשתתף במקצה כרטיס הזהב.
סיכום עונה > חצי הגמר > תוצאות

| מקום | שם המתמודד | מכשול אחרון | זמן |
| --- | --- | --- | --- |
| 1 | יוסי בן יוסף | סיים את המסלול | 7:48 |
| 2 | אדם ברוטמן | הקובייה המתגלגלת | 4:31 |
| 3 | גור ארד | הקובייה המתגלגלת | 5:09 |
| 4 | גיל מרנץ | זינוק הטבעת | 4:26 |
| 5 | דניאל בן יוסף | ציר הפרפר | 0:21 |
| 6 | שניר שהרבני | ציר הפרפר | 1:21 |
| 7 | איתי מזרחי | ציר הפרפר | - |
| 8 | יהונתן ביטון | ציר הפרפר | 0:35 |
| 9 | תמוז דובנוב | ציר הפרפר | - |
| 10 | איתי רון | ציר הפרפר | - |
| מקום | שם המתמודד | מכשול אחרון | זמן |
| --- | --- | --- | --- |
| 1 | ישי כלפון | סיים את המסלול | 9:25 |
| 2 | יואב כנפו | סיים את המסלול | 9:28 |
| 3 | אילן בלופרב | סיים את המסלול | 10:17 |
| 4 | בר סנפיר | הגה הכוח | 5:55 |
| 5 | דניאל וולפרט | הגה הכוח | 5:55 |
| 6 | אדם מלכי | הגה הכוח | 7:36 |
| 7 | נטע דורון | הגה הכוח | 9:02 |
| 8 | דקל בוארון | הפותחנים | 5:03 |
| 9 | עדי בטיה | זינוק בעלייה כפול | 2:24 |
| 10 | אלון פרבר | זינוק בעלייה כפול | 3:23 |
| 11 | ארז זיו | זינוק בעלייה כפול | - |
| 12 | יונתן גלוזמן | לא ידוע | - |
| מקום | שם המתמודד | מכשול אחרון | זמן |
| --- | --- | --- | --- |
| 1 | שליו בצלאל | סיים את המסלול | 9:23 |
| 2 | אלכס קוסטנקו | הגה הכוח | 4:57 |
| 3 | שחר גולדפרב | הגה הכוח | 5:50 |
| 4 | דימה דומקוב | הגה הכוח | 6:31 |
| 5 | שלמה ויצמן | הגה הכוח | 6:53 |
| 6 | יוסי שליט | הפותחנים | 4:32 |
| 7 | יוסי בלנד | זינוק בעלייה כפול | 2:19 |
| 8 | אברהם פופקו | זינוק בעלייה כפול | - |
| 9 | זיו עוז ארי | מקפצת העכביש | - |
| 10 | באז בל | מקפצת העכביש | - |
| 11 | יהונתן הרן | מקפצת העכביש | 2:01 |
| 12 | קאסם קבלאן | מקפצת העכביש | - |
| מקום | שם המתמודד | מכשול אחרון | זמן |
| --- | --- | --- | --- |
| 1 | יובל שמלא | סיים את המסלול | 7:48 |
| 2 | אשד עצמון | סיים את המסלול | 8:53 |
| 3 | הראל דודסון | מגדל הכוח | 9:19 |
| 4 | יואב רוטשטיין | מגדל הכוח | 11:23 |
| 5 | פיליפ אנופרייב | הקובייה המתגלגלת | 10:14 |
| 6 | ינאי ארבר | קפיצה בזמן | 3:11 |
| 7 | טל קלפפר | קפיצה בזמן | 4:03 |
| 8 | עידו פידל | קפיצה בזמן | - |
| 9 | חגי פאנו | קפיצה בזמן | - |
| 10 | רועי פפו | קפיצה בזמן | 4:56 |
| 11 | אשד גל עוז | קפיצה בזמן | - |
| 12 | אלעד אדי | קפיצה בזמן | - |
| 13 | דור רז | קפיצה בזמן | 5:36 |
| 14 | ספיר כהן כרמי | קפיצה בזמן | 8:59 |
| 15 | עומר מאיר | קפיצה בזמן | - |
| 16 | יותם גור | קפיצה בזמן | - |
| 17 | שגיא פאריינתי | קפיצה בזמן | - |
| 18 | טל פליקר | עצבי הברזל | 3:17 |
| 19 | אור כהן | ציר הפרפר | 0:48 |
| 20 | תם שקד | ציר הפרפר | 1:50 |
| 21 | ינון אייזיק | גלגל לרשת | - |
| מקום | שם המתמודד | מכשול אחרון | זמן |
| --- | --- | --- | --- |
| 1 | יוגב מלכה | סיים את המסלול | 6:31 |
| 2 | סאן הנובר | הקובייה המתגלגלת | 4:57 |
| 3 | רוני קפלנסקי | הקובייה המתגלגלת | 5:19 |
| 4 | אלון מרון | הקובייה המתגלגלת | 5:37 |
| 5 | שקד שוסטר | עצבי הברזל | 1:53 |
| 6 | עמיר כספי | עצבי הברזל | 2:45 |
| 7 | אלכס חזנוב | ציר הפרפר | 0:27 |
| 8 | עומר אדן יודלה | גלגלי האופניים | - |
| מקום | שם המתמודד | מכשול אחרון | זמן |
| --- | --- | --- | --- |
| 1 | רועי פפו | הקובייה המתגלגלת | 5:56 |
| 2 | שלמה ויצמן | הקובייה המתגלגלת | 8:09 |
| 3 | גיל מרנץ | עצבי הברזל | 1:22 |
| 4 | דניאל וולפרט | עצבי הברזל | 2:53 |
| 5 | חגי פאנו | ציר הפרפר | 0:25 |
| 6 | אלון מרון | ציר הפרפר | 0:33 |
סיכום עונה > הגמר

שלב הגמר שודר ב-2 במרץ וב-5 במרץ 2022.
סיכום עונה > הגמר > מכשולים > שלב 1 (9 מכשולים ב-5:45 דקות)

הסטפר המתעקל (מכשול 1) על המתמודד לדלג מעל שישה סטפרים ומשם למזרן. שלושת הסטפרים הראשונים בזווית של 90 מעלות ושלושת הסטפרים האחרונים בזווית של 45 מעלות.
הטוויסטר הכפול (מכשול 2) על המתמודד להיתלות על כידון וממנו לקפוץ לכידון השני, לאחר מכן עליו לזנק אל המזרן. המרחק בין שני הטוויסטרים הוא כ־3 מטרים.
הגשר השבור (מכשול 3) במכשול זה המתמודד צריך לדלג מעל 5 משולשים התלויים באוויר מבלי לאבד שיווי משקל. המשולשים תלויים בצורה מאונכת.
קפיצת הטבעות (מכשול 4) במכשול זה על המתמודד לקפוץ אל מוט מתח, ממנו להגיע ולהעביר שתי טבעות, הקדמית קטנה והאחורית גדולה בין ווים על מסילה עולה. ברגע שהוא עובר את הוו האחרון הוא נתלה על הטבעת הקטנה ועובר לטבעת על מסילה שנייה ואז הוא מקפיץ אותה מעל הוו וגולש בה למטה, מקפיץ אותה מעל עוד שני ווים בסוף המסילה ואחרי שמסיים את המסילה קופץ למזרן.
דרך הקפסולות (מכשול 5) על המתמודד לעבור דרך 11 קפסולות: 5 ראשונות כלפי מעלה ולרוחב, אחת אמצעית לאורך, 5 אחרונות כלפי מטה ולרוחב. על המתמודד לעבור דרך הקפסולות באמצעות זינוק בשתי הידיים בין הקפסולות, כשבכל צד הקפסולות הראשונות והאחרונות מקובעות, והאחרות מסתובבות במקומן. יכול לעבור יד יד לקפסולה האמצעית.
הקיר הכפול (מכשול 6) במכשול זה המתמודד יכול לבחור בין הקיר הרגיל למגה קיר. גם בגמר, מי שיצלח את המגה קיר, יזכה ב-10,000 שקלים. למגה קיר יש ניסיון אחד ובכך אם לא יצליח יישארו לו 2 ניסיונות על הקיר הרגיל.
סולם הסלמון הכפול (מכשול 7) במכשול זה יש שני סולמות. המתמודד צריך לזנק אל מוט המונח על שלב של הסולם המרוחק יותר, לעלות שלב ואז להסתובב ולהקפיץ אותו לסולם המקורב, לעלות ארבעה שלבים בהקפצה אחת או בכמה הקפצות, ואז שוב להסתובב ולהקפיץ את המוט אל השלב האחרון של הסולם המרוחק, ואז לעבור אל מוט מתח קבוע ולהתחיל את מכשול המדפים הקורסים.
המדפים הקורסים (מכשול 8) על המתמודד לזנק ממוט המתח אל מדף שקוטרו 5 ס"מ. המרחק הוא 2.7 מ'. המדף יורד ברגע שתופס אותו, ואז על המתמודד לזנק אל מדף נוסף כזה. המרחק הוא 2.3 מ' לרוחק ולגובה. אחרי שתופס את המדף השני מזנק למזרן.
תפסת מרובה (מכשול 9) על המתמודד לקפוץ אל לוח אנכי, להתקדם מעלה באמצעות תשעת הדוקרנים המוצבים עליו ואז הלוח יינעל במצב אופקי. משם על המתמודד להתקדם באמצעות תשעת הדוקרנים לעבר לוח אנכי נוסף, לקפוץ אליו, להיאחז בידיות שעליו עם הידיים והרגליים ולסובב אותו, משם לעבור אל הרשת, לטפס מעלה וללחוץ על הבאזר.
סיכום עונה > הגמר > מכשולים > שלב 2 (3 מכשולים ב־1:40 דקות)

טריפל אקס (מכשול 1) על המתמודד לקפוץ אל בר קבוע ואז לעבור אל "איקס" ומשם לקפוץ בין 3 "איקסים" על ידי תפיסת 2 מאחזים אדומים כאשר ה- "איקס" נמצא ב-90° ואז ה-"איקס" יורד ב-90° (ממצב אופקי לאנכי) כאשר המתמודד תופס במאחזים.
הקיר השקוף (מכשול 2) על המתמודד לטפס על קיר שקוף בשיפוע של כ-35° וחלק בשיפוע של 45° באורך של כ־6.60 מטרים באמצעות 14 מאחזים. המתמודד צריך לעבור על פני הקיר אך ורק באמצעות אחיזה במאחזים. לא ניתן לגעת בקיר עצמו עם הידיים, אחרת נפסלים. מגיע אל הקיר באמצעות חבל ואחרי שמסיים אותו, קופץ אל המזרן.
הגלגל המתהפך (מכשול 3) על המתמודד לנתר אל בר קבוע, ממנו לעבור אל צמד גלגלים שמחוברים אחד לשני, ולגלגל 3 פעמים את הגלגלים באמצעות סיבוב של אחד מהם. מותר לגעת אך ורק בגלגלים. ברגע שמסיים קופץ אל המזרן.
סיכום עונה > הגמר > מכשולים > שלב 3 (4 מכשולים ללא הגבלת זמן)

קליעת הוו (מכשול 1) על המתמודד לקפוץ בין 2 "ווים" הנמצאים על 2 "נדנדות" המרוחקות (במצב ההתחלתי) במרחק של כ-4.20 מטר האחד מהשנייה באמצעות טבעת.
מתלה אצבעות הברזל (מכשול 2) על המתמודד לקפוץ בין 5 לוחות כאשר עליהם נמצאים מאחזים ברוחב של 2 ס"מ בלבד.
הלוחות הצפים (מכשול 3) על המתמודד לעבור 4 לוחות אשר קשים למעבר ומהלוח הרביעי למשטח הקטן ממנו צריך לזנק אל המכשול הבא.
קפיצת מוט המתח (מכשול 4) על המתמודד להתקדם עם מוט המתח אל 4 סטים אשר כל אחד מרוחק מרחק גדול מהקודם לו (חוץ מהמרחק בין הסט השני לשלישי שהוא יותר קטן), מהסט הרביעי עליו לזנק אל המזרן. מוט המתח חייב להיות ממוקם בדיוק במקום הנכון בשני הצדדים על הסטים אחרת המתמודד ייפול למים.
סיכום עונה > הגמר > מכשולים > שלב הר המידוריאמה

כל מתמודד שסיים את המסלול כולו בשלב הגמר, יוכל להתמודד בשלב האחרון: טיפוס על חבל בגובה 23.5 מטר במשך 30 שניות. המתמודד שיעשה זאת בזמן הקצר ביותר יזכה בתואר ה"נינג'ה של ישראל" ובפרס הגדול.
סיכום עונה > הגמר > תוצאות

| מקום | שם המתמודד | מכשול אחרון | זמן |
| --- | --- | --- | --- |
| 1 | יוגב מלכה | סיים את המסלול | 5:16 |
| 2 | יובל שמלא | סיים את המסלול | 5:34 |
| 3 | ישי כלפון | סיים את המסלול | 5:38 |
| 4 | גור ארד | המדפים הקורסים | 3:35 |
| 5 | יואב רוטשטיין | המדפים הקורסים | 3:42 |
| 6 | יואב כנפו | המדפים הקורסים | 3:45 |
| 7 | אלכס קוסטנקו | המדפים הקורסים | 3:44 |
| 8 | בר סנפיר | המדפים הקורסים | 4:00 |
| 9 | הראל דודסון | המדפים הקורסים | 4:02 |
| 10 | אשד עצמון | המדפים הקורסים | 4:13 |
| 11 | יוסי בן יוסף | המדפים הקורסים | 4:22 |
| 12 | דימה דומקוב | המדפים הקורסים | 5:02 |
| 13 | שליו בצלאל | המדפים הקורסים | - |
| 14 | טל קלפפר | סולם הסלמון הכפול | 3:28 |
| 15 | אדם ברוטמן | דרך הקפסולות | 1:46 |
| 16 | אילן בלופרב | דרך הקפסולות | 1:38 |
| 17 | רועי פפו | דרך הקפסולות | 2:11 |
| 18 | רוני קפלנסקי | דרך הקפסולות | 2:12 |
| 19 | ינאי ארבר | דרך הקפסולות | 2:08 |
| 20 | סאן הנובר | דרך הקפסולות | - |
| 21 | עידו פידל | דרך הקפסולות | - |
| 22 | שחר גולדפרב | דרך הקפסולות | - |
| 23 | פיליפ אנופרייב | דרך הקפסולות | - |
| מקום | שם המתמודד | שלב 2> מכשול אחרון | שלב 3> זמן | שלב 3> מכשול אחרון | זמן |
| --- | --- | --- | --- | --- | --- |
| 1 | יובל שמלא | סיים את השלב | 1:23 | סיים את המסלול | 5:35 |
| 2 | ישי כלפון | סיים את השלב | 1:24 | סיים את המסלול | 5:55 |
| 3 | יוגב מלכה | סיים את השלב | 1:30 | סיים את המסלול | 6:18 |
| מקום | שם המתמודד | זמן | תוצאה |
| --- | --- | --- | --- |
| 1 | יובל שמלא (המנצח של העונה) | 26 שניות | עבר את המידוריאמה בזמן הקצר ביותר והפך לנינג'ה ה-16 בעולם |
| 2 | יוגב מלכה | 29 שניות | צלח את המידוריאמה אך לא הפך לנינג'ה ה-16 בעולם |
| 3 | ישי כלפון | 36 שניות | נכשל (צלח את המידוריאמה 6 שניות אחרי הזמן) |
מדרוג

| פרק | פרק | תאריך שידור מקורי | נתוני צפייה> א. צפייה | נתוני צפייה> מס' צופים | מקור |
| --- | --- | --- | --- | --- | --- |
| 1 | קרב ענקים על המסלול | 15 בדצמבר 2021 | 17% | 435,000 |  |
| 2 | הראשון על ההאשיגו | 20 בדצמבר 2021 | 17.7% | 460,000 |  |
| 3 | קרב האלופים | 21 בדצמבר 2021 | 17.5% | 422,000 |  |
| 4 | המלחמה של חזנוב | 25 בדצמבר 2021 | 17.3% | 483,000 |  |
| 5 | הנינג'ה הכי מרגש | 27 בדצמבר 2021 | 16.6% | 451,000 |  |
| 6 | מסלול על עיוור | 28 בדצמבר 2021 | 16.3% | 402,000 |  |
| 7 | הנשים החזקות בישראל | 1 בינואר 2022 | 16.2% | 444,000 |  |
| 8 | אלופה מול אלופה | 3 בינואר 2022 | 15.6% | 397,000 |  |
| 9 | ההסתבכות של יוסי | 4 בינואר 2022 | 19% | 523,000 |  |
| 10 | קרב ההאשיגו המשולש | 8 בינואר 2022 | 17.4% | 441,000 |  |
| 11 | המנצח של העונה? | 10 בינואר 2022 | 19.1% | 546,000 |  |
| 12 | מי השיאן המפתיע? | 11 בינואר 2022 | 16.6% | 438,000 |  |
| 13 | הדרמה על ההאשיגו | 15 בינואר 2022 | 16.9% | 489,000 |  |
| 14 | הטיסה של קלפפר | 17 בינואר 2022 | 18.1% | 418,000 |  |
| 15 | הנכד של... מגיע | 18 בינואר 2022 | 15.9% | 409,000 |  |
| 16 | האלוף מגיע למסלול | 22 בינואר 2022 | 17.7% | 477,000 |  |
| 17 | שמלא בפעם האחרונה | 24 בינואר 2022 | 18.5% | 512,000 |  |
| 18 | שמלא על ההאשיגו | 26 בינואר 2022 | 21.8% | 542,000 |  |
| 19 | השיא של שמלא ישבר? | 29 בינואר 2022 | 18% | 537,000 |  |
| 20 | גיל מרנץ רעב לתואר | 31 בינואר 2022 | 18.6% | 444,000 |  |
| 21 | הראל דודסון במלחמה | 1 בפברואר 2022 | 17.6% | 451,000 |  |
| 22 | חצי הגמר המשוגע | 5 בפברואר 2022 | 15.7% | 464,000 |  |
| 23 | ישי כלפון מסתבך | 8 בפברואר 2022 | 16.5% | 397,000 |  |
| 24 | הפתעת העונה | 12 בפברואר 2022 | 13.8% | 394,000 |  |
| 25 | הדרמה של יהונתן הרן | 14 בפברואר 2022 | 15.6% | 419,000 |  |
| 26 | מלחמת הכוכבים | 19 בפברואר 2022 | 17.9% | 481,000 |  |
| 27 | שמלא בא למלחמה | 21 בפברואר 2022 | 17.2% | 477,000 |  |
| 28 | הטעות שתדיח מהגמר | 26 בפברואר 2022 | 20.2% | 524,000 |  |
| 29 | מרנץ נלחם על הגמר | 28 בפברואר 2022 | 19.5% | 457,000 |  |
| 30 | הגמר הגדול | 2 במרץ 2022 | 19.3% | 509,000 |  |
| 31 | הגמר עם ההר | 5 במרץ 2022 | 26.1% | 769,000 |  |
↑  במגזר היהודי
↑  באוכלוסייה הכללית
הערות שוליים

↑  בטבלאות אלו מוצגים רק המתמודדים שעלו לחצי הגמר, קיבלו הזדמנות להשתתף במקצה ההזדמנות האחרונה ו/או סיימו את המסלול.
1 2 3  הזמנים המוצגים בטבלאות הם הזמנים בהם המתמודדים נפסלו או לחצו על הבאזר. אם כמה מתמודדים נפסלו באותו מכשול, מקומם תלוי בזמן בו הם זינקו למכשול האחרון.
↑  נפצע
↑  הגיע עד מכשול "מגדל הכוח" ואמור היה לעלות לגמר, אך אחרי הצילומים התברר כי נפסל במכשול "עצבי הברזל".
↑  יובל שמלא סיים את המידוריאמה ב-26 שניות, לעומת זאת, יוגב סיים ב-29 שניות ועל פי חוקי הפורמט יכול להיות מוכתר לכל היותר "נינג'ה" אחד בכל עונה.
↑  רייטינג: ניב רסקין וירדן ג'רבי הצליחו בפרק ההשקה?, באתר אייס, 16 בדצמבר 2021
↑  רייטינג: ניב רסקין ורותם סלע הצליחו לנצח את הישרדות?, באתר אייס, 21 בדצמבר 2021
↑  רייטינג: התחקיר המטלטל של דרוקר הביס את נינג'ה ישראל?, באתר אייס, 22 בדצמבר 2021
↑  רייטינג: ההדחה המפתיעה בהישרדות הפתיעה את נינג'ה ישראל?, באתר אייס, 26 בדצמבר 2021
↑  רייטינג: נינג'ה ישראל ושלמה 300 הצליחו לנצח את הישרדות?, באתר אייס, 28 בדצמבר 2021
↑  רייטינג: רביב דרוקר התפוצץ ועקף את נינג'ה ישראל?, באתר אייס, 29 בדצמבר 2021
↑  רייטינג: נינג'ה ישראל מאבדת גובה, כמה הצליחה להשיג הישרדות?, באתר אייס, 2 בינואר 2022
↑  רייטינג: צופית גרנט ולהב"ה לקחו את הצופים מנינג'ה ישראל?, באתר אייס, 4 בינואר 2022
↑  רייטינג: רשת 13 התרסקה בפריים-טיים, הצופים נטשו לאחר החדשות, באתר אייס, 5 בינואר 2022
↑  רייטינג: דפנה ליאל בקרב צמוד עם אילה חסון, באתר אייס, 9 בינואר 2022
↑  רייטינג: צופית גרנט בעליה, ניצחה את נינג'ה ישראל?, באתר אייס, 11 בינואר 2022
↑  רייטינג: אקס פקטור הקפיצה את צופי נינג'ה ישראל אליה?, באתר אייס, 12 בינואר 2022
↑  רייטינג: יובל המבולבל הודח, הרייטינג עקף את נינג'ה ישראל?, באתר אייס, 16 בינואר 2022
↑  רייטינג: טל קלפפר התרסק בנינג'ה, האם זה השפיע בנתונים?, באתר אייס, 18 בינואר 2022
↑  רייטינג: אקס פקטור שברה שיא, נינג'ה ישראל הופתעה בענק?, באתר אייס, 19 בינואר 2022
↑  רייטינג: נינג'ה ישראל והישרדות במאבק צמוד בפריים טיים, באתר אייס, 23 בינואר 2022
↑  רייטינג: שמלא ריגש את הצופים, המהלך של רשת עבד?, באתר אייס, 25 בינואר 2022
↑  רייטינג: שמלא שבר את ההאשיגו והמסך, כמה השיגה הישרדות?, באתר אייס, 27 בינואר 2022
↑  רייטינג: שמלא הובס בנינג'ה, כמה השיג מול הישרדות?, באתר אייס, 30 בינואר 2022
↑  רייטינג: מרנץ חוזר לנינג'ה, השאיר למסעדה הבאה אבק?, באתר אייס, 1 בפברואר 2022
↑  רייטינג: בנט ונינג'ה הצליחו להביס את המקור?, באתר אייס, 2 בפברואר 2022
↑  רייטינג: רשת 13 שלחה נציג לאירוויזיון, נינג'ה ישראל הובסה?, באתר אייס, 6 בפברואר 2022
↑  רייטינג: הישרדות נצמדה לנינג'ה, מי המנצחת הגדולה?, באתר אייס, 9 בפברואר 2022
↑  רייטינג: דרמה בפריים טיים, נינג'ה ישראל הובסה?, באתר אייס, 13 בפברואר 2022
↑  רייטינג: המסעדה הבאה הפתיעה את נינג'ה ישראל?, באתר אייס, 15 בפברואר 2022
↑  רייטינג: נינג'ה ישראל הביסה את המסעדה הבאה?, באתר אייס, 20 בפברואר 2022
↑  יובל שמלא והנינג'ה או המסעדה הבאה: מי ניצח ברייטינג?, באתר אייס, 22 בפברואר 2022
↑  רייטינג: רותם סלע התפוצצה, המסעדה הבאה ספגה ירידה?, באתר אייס, 27 בפברואר 2022
↑  רייטינג: גיל מרנץ מאבד את הגמר, המסעדה הבאה התאוששה?, באתר אייס, 1 במרץ 2022
↑  רייטינג: נינג'ה ישראל בגמר, השאירה אבק להישרדות?, באתר אייס, 3 במרץ 2022
↑  רייטינג: שמלא ניצח בענק את הנינג'ה, ואת המסעדה הבאה, באתר אייס, 6 במרץ 2022
יואל רומרו

יואל רומרו (באנגלית: Yoel Romero Palacio; נולד ב-30 באפריל 1977) ידוע גם בכינוי "חייל האלוהים" (באנגלית: Soldier of God) הוא לוחם MMA קובני המתחרה בארגון ה-UFC בקטגוריית משקל בינוני (אנ'), אלוף העולם לשעבר בהיאבקות לשנת 1999, ומתאבק אולימפי בעברו שזכה במדליית כסף באולימפיאדת סידני.
קריירת היאבקות

בשנת 1999, רומרו זכה באליפות העולם בהיאבקות ובשנים 2002 ו-2005 הגיע בתחרות זו למקום השני. בשנת 2003, זכה במקום הראשון במשחקים הפאן-אמריקאיים. בשנת 2000, התחרה רומרו באולימפיאדת סידני בהיאבקות בסגנון חופשי וזכה במדליית כסף. בשנת 2004, התחרה באולימפיאדת אתונה והגיע למקום הרביעי.
קריירת MMA

רומרו החל את קריירת ה-MMA המקצוענית שלו בשנת 2009. בשנת 2011 החל להילחם במסגרת ארגון סטרייקפורס (אנ'), אולם באותה השנה נפצע בצוואר והפסיק להילחם. בשנת 2013, חזר להילחם במסגרת ארגון ה-UFC. ביולי 2017, התמודד מול רוברט וויטיקר (אנ') על תואר האליפות הזמני במשקל בינוני, אולם הפסיד בהחלטת שופטים אחידה. ב-11 בפברואר 2018, נלחם נגד לוק רוקהולד (אנ') וניצח בסיבוב השלישי בנוקאאוט. ב-9 ביוני 2018, נלחם בקרב חוזר נגד רוברט וויטיקר. קרב זה צפוי היה להיות קרב על תואר האליפות, אולם רומרו לא עמד ביעדי המשקל ולכן הקרב לא היה על תואר האליפות. בקרב זה, רומרו הפסיד בהחלטת שופטים חצויה.
נכון לאוגוסט 2019, מאזן הקרבות של רומרו עומד על 13 ניצחונות ו-4 הפסדים.
הערות שוליים

↑  רומרו - דף לוחם באתר ה-UFC
↑  Yoel Romero, fightmetric
↑  תחרות על תואר האליפות הזמני התקיימה משום שהאלוף הבלתי מעורער, מייקל ביספינג (אנ') לא יכול היה להגן על תוארו עקב פציעה.
אליפות אינדיאן ולס הפתוחה

| --- | --- |

 ענף:  טניס
 תאריך ייסוד:  1974
 אתר הטורניר
 
 קואורדינטות:  33°43′26″N 116°18′21″W﻿ / ﻿33.723888888889°N 116.30583333333°W﻿ / 33.723888888889; -116.30583333333
 he
 
אליפות אינדיאן ולס הפתוחה (באנגלית: Indian Wells Open, וגם BNP Paribas Open מטעמי חסות), הידועה גם בשם אינדיאן ולס מאסטרס, היא טורניר טניס המתקיים מדי שנה באינדיאן ולס, קליפורניה, ארצות הברית, בשבועיים הראשונים של חודש מרץ. 
לארי אליסון, מייסד ומנכ”ל חברת אורקל, הוא הבעלים של הטורניר לאחר שרכש אותו בשנת 2009.
זכייה בטורניר אינדיאן ולס ובטורניר מיאמי (שנערך בשבועיים האחרונים של חודש מרץ) יחד נקראת ה"סאנשיין דאבל" (The Sunshine Double).